Af - smeÞann 1. janúar 2020 Síðast uppfært 1. janúar 2020 Eftir að Katrín klæddist hinum harða stálhnefa Sjálfstæðisflokksins , er hún önnur en hún var . Ráðafólkið Bjarni , Katrín og Sigurður Ingi . Það er aftur verra með Katrínu . Hún , sem var vonarstjarna svo margra , hefur skipt um lið . Hin íslensku „ fyrirmenni “ voru heilt yfir kurteis og fín tauinu í Kryddsíldinni . Vildu greinilega ekki særa hvert annað . Voru frekar sem vinir en andstæðingar . Nema Inga Sæland . Meira um það á eftir . Bjarni og Katrín fóru létt með að verjast hinum aumum púðurskotum . Sigurður Ingi hefur örvast . Talar hærra og hraðar en áður . Virðist meta stöðu sína ekki eins auma og hún í raun er . Gott hjá honum . Eða hvað ? Flokkurinn hans rennur enn niður brekkuna . Kannski nær hann heilla einhverja kjósendur . Sennilega er það of seint . Þau eru á biðstofu stjórnarráðsins . Tilbúin þegar kallið kemur . Eftir að hafa hugsað um Bjarna herðist ég í þeirri skoðun að hann sé ekki eiginlegur stjórnmálamaður . Að hann brenni ekki fyrir eigin hugsjónir . Að hann vilji bæta og efla samfélagið . Að hann hugsi í pólitískum lausnum . Erindi Bjarna virðist aðeins eitt . Það er að gæta hagsmuna eigin bakhjarla . Og það gerir hann . Já , hann gerir það . Það er aftur verra með Katrínu . Hún , sem var vonarstjarna svo margra , hefur skipt um lið . Fyrir kosningar boðaði hún að fátækasta fólkið , fólkið sem er fast í aumri fátækt , fólkið sem á enga von um að taka þátt í samfélagi okkar hinna , myndi fá réttlæti . Eftir að Katrín klæddist hinum harða stálhnefa Sjálfstæðisflokksins , er hún önnur en hún var . Annað er , ég heyri bara ekkert hvað hún segir , þegar hún hreykir sér af eigin árangri . Sviknu loforðin um réttlætið yfirtekur allt . Allt verður að óbærilegu suði . Í stað þess að standa með því fólki , sem aumast hefur það , hefur hún skipað sér í raðir hagsmunagæslu Bjarna Ben . Aumara verður það ekki bara . Logi er næstur . Veit ekki með Loga . Hann er ögn öðruvísi . Í honum er listamaður og hann á til með að nota öðruvísi orðfæri en hin „ fyrirmennin “ flest . Hann virkar sem dæmigerður hægri krati . Er langri leið frá þeim kjósendum sem leita að forystumanni fyrir jafnaðarflokk hvað þá það fólk sem veikast stendur . Í umræðu eins og í gær gat hann eiginlega ekki neitt . Kom ekki með eina stungu . Ekki eina . Ekki neitt . Framlag hans gleymist hratt . Samfylkingin er flokkur mennta - menningarfólks . Eflaust er þörf fyrir þess konar flokk . Hver veit . Hef þá trú að Logi og hans flokkur myndu stökkva í fangið á Bjarni , ef kallið kemur . Sigmundur Davíð Gunnlaugsson er eins og hann er . Virðist telja sig frekar vera spámann en stjórnmálamann . Vill vísa okkur veginn . Hann virðist ætla að gjörsigra Framsókn í hinni löngu skák þeirra . Sigmundur Davíð og Miðflokkurinn . Já , þaðan kemur harðasta atlagan að Sjálfstæðisflokknum . Þaðan er talað beint til þess fólks sem er ekki íhald , frekar sem afturhald . Ekki er einn einast vafi á að Sigmundur Davíð myndi ganga til liðs við Bjarna hagsmunagæslumann hvenær sem er . Miðflokkurinn mun kosta . Kosta mikið . Eða er forsætisráðuneytið mikið ? Ekki til þessa . Þorgerður Katrín virðist hanga á húni ríkisstjórnarherbergisins . Virðist langa óstjórnlega mikið inn . Ef hún missir út sér ögn af gagnrýni á ríkisstjórnina fullyrðir alltaf í sömu setningu að ríkisstjónin sé ágæt . Hafi gert svo margt rétt og gott . Vill sýnilega ekki brenna neinar brýr að baki sér . Vill halda öllum leiðum opnum . Hver vegur að heiman er vegurinn heim ómar þegar Þorgerður Katrín sparar ekki blíðuhótin við ríkisstjórnina . Kannski er hún á leið til Valhallar . Ekki þarf að efast um , ekki eitt einasta andartak , að Þorgerður Katrín og hennar flokkur , myndu samdægurs ganga til liðs við Bjarna Ben . Þær hafa sérstöðu . Inga gleymdi ekki eigin póltík . Halldóra Mogensen getur betur en hún gerði í Kryddsíldinni . Píratar eru öðruvísi . Þingmennirnir eru óhræddir . Halldóra virðist hafa ákveðið að falla inn í hóp „ fyrirmannanna “ . Og tókst það ágætum . Sérstaða Pírata er mikil . Þeim fer ekki vel að baða sig í ljósi forréttindianna . Eitt er nokkuð víst með Pírata . Þeir eru allra þingflokka ólíklegastir til að vinna með Bjarna Ben og hans hjörð . Helsta ástæða þess er sú að Valhellingar hreinlega hata Pírata . Halldóra Mogensen kaus friðinn frekar en átökin . Að endingu er það Inga Sæland . Stjórnendur Kryddsíldar leyndu í engu að þeir eru ekki par hrifnir af pólitík Ingu Sæland . Byrjuðu á að núa henni um nasir þar sem hún hafði einhvern tíma áður lýst yfir áhuga á að stofna kór þingmanna . Ekki vel heppnað hjá Ingu á sínum tíma . Hún var í Kryddsíldinni neydd til að verjast gömlum brandara . Inga náði sér á strik . Inga er ekki fædd í hóp „ fyrirmenna “ . Hún hikar ekki . Var hún sjálf . Benti á óþolandi misskiptingu . Það var hvíld frá innihaldslausu orðaflæði hinna . Inga er trú sinni baráttu . Alla daga . Því bar hún af í Kryddsíldinni .